**UAB „Eikos statyba“**

***Teikiama CVP IS priemonėmis***

Viešojo pirkimo „Gydymo paskirties pastato (infekcinių ligų klinikos), adresu Smėlynės g. 25, Panevėžys, statybos darbai“, pirkimo Nr. 693757 (toliau – pirkimas) komisija 2024-04-18 sprendimu (protokolas Nr. 20) buvo pripažinusi, kad UAB „Eikos statyba“ atitinka pirkimo dokumentuose keliamus kvalifikacijos reikalavimus.

Pirkimo dokumentų 4 priedo 3 p. nustatytas kvalifikacijos reikalavimas *„Tiekėjas per paskutinius 5 metus iki pasiūlymo pateikimo termino pabaigos dienos pagal vieną ar daugiau įvykdytų ar tebevykdomų sutarčių yra tinkamai atlikęs statybos darbų (naujos statybos ir/arba rekonstrukcijos ir/arba kapitalinio remonto) ypatingųjų statinių kategorijai priskiriamų statinių grupėje gyvenamieji ir/arba negyvenamieji pastatai, kurių bendra vertė ne mažesnė kaip 14 000 000 (keturiolika milijonų) Eur be PVM.“* Šio kvalifikacinio reikalavimo patvirtinimui buvo prašoma tokių duomenų *„Pateikiama: per paskutinius 5 metus atliktų darbų sąrašas priedas) kartu su užsakovų (tiek viešųjų, tiek privačiųjų) pažymomis, apie tai, kad svarbiausių darbų atlikimas ir galutiniai rezultatai buvo tinkami. Užsakovų pažymose turi būti nurodomas atliktų darbų pavadinimas, darbų atlikimo per nurodytą laikotarpį vertė, tikslios darbų atlikimo datos (metai, mėnuo, diena) ar jie buvo atlikti pagal galiojančių teisės aktų, reglamentuojančių darbų vykdymą, reikalavimus ir tinkamai užbaigti. Įrodymui bus priimti ir užsakovo pasirašyti bei antspaudu (jei naudojamas) patvirtinti darbų priėmimo-perdavimo aktai, jei juose yra visa reikalaujama informacija.“*

UAB „Eikos statyba“ šio kvalifikacinio reikalavimo atitikties patvirtinimui pateikė darbų sąrašą apie atliktas arba atliekamas sutartis, kuriame nurodyti atlikti darbai ir jų vertė, Užsakovų pažymas apie tinkamai įvykdytus darbus. Tačiau įvertinus pateiktus statybos užbaigimo aktus komisija pastebėjo, kad objektuose buvo įrenginėjami ir neypatingi arba nesudėtingi statiniai, o atliktų darbų vertė ypatinguose statiniuose neišskirta. Taip pat tiekėjas pateiktuose dokumentuose neišskyrė, kokios apimties darbus tiekėjas atliko savo jėgomis ir nepateikė jokių tai pagrindžiančių dokumentų.

Atsižvelgiant į tai, UAB „Eikos statyba“ buvo prašoma pateikti papildomą informaciją ir pagrindžiančius dokumentus, kurie įrodytų, kad tiekėjas atitinka pirkimo dokumentų 4 priedo 3 punkte nustatytą kvalifikacijos reikalavimą.

UAB „Eikos statyba“ patikslinimui pateikė savideklaracijas, kuriose buvo pateikta komisijos prašoma informacija ir komisijos vertinimu duomenų pakako kvalifikacijos atitikimui įvertinti.

Tačiau VšĮ CPO LT gavo pretenziją, kurioje tiekėjas skundžia komisijos sprendimą pripažinti UAB „Eikos statyba“ kvalifikaciją atitinkančia pirkimo dokumentų reikalavimus, nes komisija neįsitikino, ar tiekėjas atitinka kvalifikacijos reikalavimų 3 punktą (tiekėjas pateikė savideklaracijas apie atliktų darbų vertes, tačiau iš savideklaracijų neaišku, ar tiekėjas yra kompetentingas, patikimas ir pajėgus įvykdyti pirkimo sąlygas).

Nagrinėjant gautą pretenziją buvo suabejota UAB „Eikos statyba“ pateiktų savideklaracijų pakankamumu.

Pasiūlymų patikslinimo, papildymo ar paaiškinimo taisyklių, patvirtintų Viešųjų pirkimų tarnybos direktoriaus 2022-12-30 įsakymu Nr. 1S-240 „Dėl Pasiūlymų patikslinimo, papildymo ar paaiškinimo taisyklių patvirtinimo“ (toliau – Taisyklės) numato:

*„7.4.3. Pasiūlymo patikslinimas, papildymas ar paaiškinimas dėl to paties klausimo atliekamas vieną kartą.* ***Nelaikoma, kad pasiūlymas patikslinimas, papildomas ar paaiškinamas daugiau kaip vieną kartą, jei:***

*7.4.3.1. pirkimo vykdytojui kyla poreikis kreiptis dėl pasiūlymo patikslinimo, papildymo ar paaiškinimo dėl kitų klausimų, nei tie, dėl kurių kreiptasi pirmąjį kartą, ar*

*7.4.3.2.* ***pirkimo vykdytojui, išnagrinėjus tiekėjo pateiktą atsakymą į prašymą dėl pasiūlymo patikslinimo, papildymo ar paaiškinimo, kyla poreikis kreiptis dėl tiekėjo pateiktos informacijos patikslinimo, papildymo ar paaiškinimo.****“*

Šiuo atveju pakartotinai išnagrinėjus UAB „Eikos statyba“ pateiktą atsakymą į pirminį paklausimą (pateiktas savideklaracijas) atsirado poreikis prašyti patikslinti savideklaracijose nurodytą informaciją.

Atsižvelgiant į tai, nutarta:

1. panaikinti komisijos 2024-04-18 sprendimą (protokolas Nr.20) dalyje, kuria priimtas nutarimas:

„<...>2. UAB „Eikos statyba“ kvalifikaciją pripažinti atitinkančia pirkimo dokumentų reikalavimus;

3. UAB „Eikos statyba“ pasiūlymą pripažinti pirkimo laimėtoju;<...>“.

1. UAB „Eikos statyba“ informuojama, kad komisijai nepakanka savideklaracijose pateiktų duomenų, dėl atitikties pirkimo dokumentų 4 priedo 3 p. nustatyto kvalifikacinio reikalavimo vertinimui, t.y. nepakanka, kad pats tiekėjas deklaravo savo jėgomis atliktų darbų dalį.
2. Vadovaujantis Lietuvos Respublikos viešųjų pirkimų įstatymo 45 str. 3 d.,  Pasiūlymų patikslinimo, papildymo ar paaiškinimo taisyklių 7.4.3.2. p., UAB „Eikos statyba“ prašoma CVP IS susirašinėjimo priemonėmis iki **2024-06-19 d. (imtinai)** pateikti papildomus dokumentus (gali būti užsakovų pažymos), kurie patvirtintų, kad UAB „Eikos statyba“ savo jėgomis atliktų darbų dalis nurodyta savideklaracijose yra teisinga, kad būtų įsitinkinta UAB „Eikos statyba“ atitiktimi pirkimo dokumentų 4 priedo 3 p. nustatytam kvalifikacijos reikalavimui *„Tiekėjas per paskutinius 5 metus iki pasiūlymo pateikimo termino pabaigos dienos pagal vieną ar daugiau įvykdytų ar tebevykdomų sutarčių yra tinkamai atlikęs statybos darbų (naujos statybos ir/arba rekonstrukcijos ir/arba kapitalinio remonto)* ***ypatingųjų statinių*** *kategorijai priskiriamų statinių grupėje gyvenamieji ir/arba negyvenamieji pastatai, kurių bendra vertė ne mažesnė kaip 14 000 000 (keturiolika milijonų) Eur be PVM.“*

Pagarbiai

Viešojo pirkimo komisija